སྤ་རོ་རྫོང་གི་མིང་ངོ་མ་འདི་རིན་སྤུང་རྫོང་ཟེར་སླབ་ཨིནམ་དང་དེའི་དོན་དག་འདི་རིན་ཆེན་སྤུངས་བཞག་ཡོད་པའི་རྫོང་ཟེར་ཨིན་མས།དུས་རབས་༡༥པའི་ནང་ཕ་ཇོ་འབྲུག་སྒོམ་བཞི་པོའི་སློབ་མ་རྒྱལ་མཆོག་དང་རྒྱལ་འཛོས་སྤུན་ཆ་གཉིས་སྤ་རོ་ལུ་སྡོད་ཡོདཔ་དང་རྒྱལ་འཛོམས་གིས་སྒང་ཏ་ཁ་ལྷ་ཁང་ནང་ལུ་གདན་ས་བཅག་ཡོདཔ་དང་ཁོ་གི་སྤུན་ཆ་རྒྱལ་མཆོག་དེ་ཆོས་ལུགས་རིག་པ་ལྷཔ་ནིའི་དོན་ལུ་སོང་ཞིནམ་ལས་ལོག་སྤ་རོ་ལུ་འོང་ནུག།རྒྱལ་མཆོག་གིས་ཧུམ་རལ་དགོན་པ་ལུ་འབྱོན་ཏེ་ལྷ་ཁང་ཆུང་ཀུ་གཅིག་བཞེངས་ཡོདཔ་དང་ཁོ་གི་སློབ་མ་ཚུ་ས་གནས་དེ་ཁར་དབང་ཚད་ཡོདཔ་ལས་འབྲུག་གི་རྒྱལ་རབ་ནང་ལུ་ཧུམ་རལ་གྱི་དྲག་རིམ་ཟེར་ཡོངས་གྲགས་ཡོདཔ་ཨིན།